**„Akropoliai“ kviečia lankytojus pasiruošti mokslo metams ir kasdien laimėti „Apple“ įrenginius**

**Artėjant naujiems mokslo metams Vilniaus, Klaipėdos ir Šiaulių „Akropoliai“ lankytojus džiugins ypatingais prizais. Prekybos ir pramogų centruose šiandien, rugpjūčio 5 d., startuoja žaidimas „Pasiruošk mokslams ir laimėk kasdien“, kurio metu apsipirkusieji bet kuriame iš trijų „Akropolių“ galės kasdien laimėti „Apple“ išmanųjį įrenginį.**

Išmanieji įrenginiai yra neatsiejama kasdienybės dalis tiek suaugusiesiems, tiek moksleiviams bei studentams. Naujausių technologijų pagalba galima ne tik bendrauti ar pramogauti, bet ir mokytis, surasti reikiamą naudingą informaciją. Tad naujiems mokslo metams besiruošiantys pirkėjai rugpjūtį aktyviai domisi ne vien kanceliarinėmis prekėmis ar mokslams tinkama apranga – didelio lankytojų srauto sulaukia ir elektronikos prekių parduotuvės.

„Rugpjūtį vis dažniau pradedame galvoti apie rudenį bei laukiančius naujus mokslo metus. Tikime, kad juos pradėti bus kur kas lengviau turint naują „Apple“ išmanųjį telefoną, planšetę ar nešiojamąjį kompiuterį, todėl kviečiame mūsų prekybos ir pramogų centrų lankytojus dalyvauti žaidime ir pasinaudoti galimybe kasdien laimėti vieną iš šių įrenginių. Kiekvienam žaidimo laimėtojui suteiksime galimybę pasirinkti konkretų jo norimą įrenginį, taip pat ir jo spalvą.“, – sako „Akropolis Group“ Rinkodaros ir komunikacijos vadovas Dominykas Mertinas.

Žaidimo metu Vilniaus, Klaipėdos ir Šiaulių prekybos ir pramogų centrų „Akropolis“ lankytojai galės laimėti „Apple“ išmanųjį įrenginį. Kiekvienas laimėtojas pats pasirinks kokio prizo nori – mobilaus telefono „iPhone 15“, nešiojamojo kompiuterio „MacBook Air M1“ ar planšetės „iPad Air 11“, taip pat pats galės pasirinkti ir jo spalvą.

Žaidime gali dalyvauti pirkėjai bet kuriame iš trijų – Vilniaus, Klaipėdos ir Šiaulių – „Akropolių“ apsipirkę už 15 ar daugiau eurų. Dalyvauti labai paprasta – žaidimo dalyviui tereikia pasukti prekybos centro informacijos centre esantį skaitmeninį laimės ratą ir jis iš karto sužinos, ar laimėjo.

„Galvodami apie žaidimo sąlygas, norėjome, kad jos būtų kuo paprastesnės ir kad kuo daugiau žmonių galėtų pasinaudoti proga laimėti „Apple“ išmanųjį įrenginį. Tad norint išbandyti laimę, nėra reikalinga jokia registracija – žaidėjas suka skaitmeninį laimės ratą ir iš karto sužino rezultatą. Greitai ir paprastai“, – pažymi D. Mertinas.

Žaidimas vyksta nuo rugpjūčio 5 iki rugsėjo 6 d.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

*Daugiau informacijos:*

*Aistė Jankūnaitė*

*+370 614 55468 / aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*